Efter et Besøg i Allesø ansaa jeg det for Pligt at standse Bøn- 
dernes Arbeide og forberede en videnskabelig Undersøgelse ved 
Udgravning af Vandet, i hvilken Anledning Sognepræsten Hr. Meldal 
og fornemmelig Dhrr. Lotze og Faber ydede den virksomste og 
velvilligste Hjelp. Ved en ikke mindre imødekommende extra- 
ordinær Pengebevilling satte Cultusministeriets daværende Chef, 
Geheimeraad Bræstrup, mig istand til strax efter (endnu i 
Sommeren 1865) at iværksætte en omfattende Undersøgelse af 
Vimose under Ledelse af Hr. Adjunkt Engelhardt i Forening 
med Hr. Kammerraad Herbst, som tvende Gange foretog Reiser 
der til Stedet. De storartede Gravninger, ved hvilke Dhrr. Cand, 
V. Boye og Adjunkt Faber ogsaa vare behjelpelige, bragte et meget 
betydeligt og højst mærkværdigt Fund for Dagen, der nu, tiltrods 
for, at et temmelig anseeligt Udvalg afgaves til Odense-Samlingen, 
indtager saåaagodtsom et heelt, stort Værelse i Oldsag- Museet i 
Kjøbenhavn. Om end ikke dette Fund i flere Retninger, navnlig 
i Pragt og Rigdom, kan maale sig med de sønderjydske Mose- 
fund fra Sønder-Brarup og Nydam, staaer det dog i andre Hen- 
seender ingenlunde tilbage for disse. Det tør idetmindste nok 
kaldes fuldt saa oplysende og lærerigt for Videnskaben, hvorfor 
det ogsaa vilde være høist ønskeligt, at samme snarest muligt 
kunde blive omstændelig beskrevet og bekjendtgjort ved Trykken, 
helst naturligviis som en ligefrem Fortsættelse af de tidligere Mose- 
beskrivelser, og følgelig som «Fyenske Mosefund Nr. 2» 1). 
I Løbet af de sidste otte Aar (1858—1866) ere saaledes 
fire af de elleve til tolv her i Landet hidtil kjendte Moser med 
eiendommeligt, indbyrdes nær beslægtet Indhold fra den ældre 
Jernalder, systematisk undersøgte. Disse Moser strække sig, 
1) Ved en senere Beslutning af Vidensk. Selsk. af 24de Mai d. A. er der 
ogsaa tilstaaet en Understøttelse af 300 Rdlr. til Adjunkt Engelhardt til 
Kobbertavler til et Værk over Vimose-Fundet. En foreløbig Udsigt over 
dette har Engelhardt ligeledes senere givet i Aarbøger for Nordisk Old- 
kyndighed og Historie, udg. af det Kgl. Nord. Oldskrift-Selskab for 1867. 
Side 233—257. (Ogsaa særskilt aftrykt). 
